செ. புனிதஜோதி

செ. புனிதஜோதி (S. Punitha Jothi, Leading Tamil Writer and Poet , பிறப்பு: 9 நவம்பர் 1977) தமிழில் எழுதி வரும் கவிஞர், நாவலாசிரியர், சிறுகதையாளர் மற்றும் மேடைப்பேச்சாளர் ஆவார். கவிதைகள், சிறுகதைகள், பயணக்கட்டுரைகள் உள்ளிட்ட பல்வேறு இலக்கிய வடிவங்களில் இயற்றி வருகிறார்.

 பிறப்பு மற்றும் கல்வி 
புனிதஜோதி, நவம்பர் 9,1977 அன்று தமிழ்நாட்டின் தேனி மாவட்டம் ஆண்டிபட்டியில் ஆர். கே. சுப்புராஜ் , சுப்புலட்சுமி தம்பதியினருக்கு பிறந்தார். இவருக்கு மூன்று சகோதரிகள் , இரண்டு சகோதரர்கள் .

பள்ளிக்கல்வியை ஆண்டிபட்டியில் உள்ள C.S.I நடுநிலைப்பள்ளியிலும் அரசு உயர்நிலைப்பள்ளியில் முடித்தார். பெரியகுளம் அன்னப்பாக்கியம் கல்லூரியில் இளங்கலை பயின்று அண்ணா பல்கலைக்கழகத்தில் வரலாற்று துறையில் முதுகலைப் பட்டம் பெற்றார்.

 தனிப்பட்ட வாழ்க்கை 
செ. புனிதஜோதி, சாத்தூரைச் சேர்ந்த உதவி செயற்பொறியாளர் செந்தில்குமாரை 1999ஆம் ஆண்டு ஆகஸ்ட் 22ஆம் தேதி திருமணம் செய்து கொண்டார். இவ்விணையருக்கு ரிதன் ஆதித் என்ற மகன் உள்ளார்.

செ. புனிதஜோதி தேசிய குழந்தை தொழிலாளர் கல்வி திட்டத்தில் (NCLP) ஆசிரியராய் பணிபுரிந்தார்.

 இலக்கிய வாழ்க்கை 

புனிதஜோதியின் முதல் கவிதைத் தொகுப்பு சுப்புவின் கனா மகள் 2000ஆம் ஆண்டு எழுதுக இயக்கத்தின் மூலம் வெளிவந்தது. 

அதனைத் தொடர்ந்து டிஸ்கவரி பதிப்பகத்தின் மூலம் வெளியானவை:
 2022 – நிழல்களின் இதயம் (கவிதைத் தொகுப்பு)  
 2023 – மௌனக்கூத்து (கவிதைத் தொகுப்பு)  
 2024 – வைகை கண்ட நயாகரா (பயணக்கட்டுரை)  
 2025 - கெங்கம்மா ( நாவல்)

இவரது கவிதைகள், சிறுகதைகள், கட்டுரைகள் காலச்சுவடு, ஆனந்த விகடன், கணையாழி, குமுதம், தாமரை, பேசும் சக்தி, அமுதசுரபி, கதிர்ஸ், தகவு, கவிதை உறவு,கல்வெட்டு பேசுகிறது,இனிய உதயம் இளங்குயில்கள், மக்கள்மனம், இளவரசி, கொலுசு, நவீன விருட்சம், நால்வர், அகவல், உரத்தசிந்தனை, வளரி, மகாகவி, பூபாளம், காற்றுவெளி, வாசகசாலை, படைப்புக் கல்வெட்டு, வல்லினச் சிறகுகள், மக்கள்வெளிச்சம், வணக்கம் மும்பை, ஸ்ரீலங்கா மற்றும் வட அமெரிக்காவின் கொக்கரக்கோ உள்ளிட்ட இதழ்களில் வெளியாகியுள்ளன.

பாரதி, பாரதிதாசன், தமிழன்பன், ஏர்வாடி இராதாகிருஷ்ணன், பழநிபாரதி,ஞானபாரதி பெருமாள் முருகன், தி. ஜானகிராமன், மௌனி, கு. அழகிரிசாமி, வண்ணதாசன், அம்பை, சூடாமணி, ஜெயமோகன் ஆகியோரின் படைப்புகள் புனிதஜோதியின் இலக்கியக் கண்ணோட்டத்தில் தாக்கத்தை ஏற்படுத்தியுள்ளன.

 மேடைப்பேச்சு, கவிதைத் தொகுப்பு, கட்டுரை  
மூன்று கவிதைத் தொகுப்புகளையும், ஒரு கட்டுரைத் தொகுப்பையும் வெளியிட்டுள்ளார்.
“சுப்புவின் கனா மகள்” என்ற கவிதைத் தொகுப்பிற்கு நவீன கலை இலக்கிய மேடை வழங்கிய அசோகமித்திரன் படைப்பூக்க விருது பெற்றுள்ளார். “மௌனக்கூத்து” கவிதைத் தொகுப்பிற்கு சௌமா விருது கிடைத்துள்ளது. மேலும், தோழர் தனுஷ்கோடி அறக்கட்டளை மற்றும் பல தமிழ் பேரவைகள் நடத்திய சிறுகதைப் போட்டிகளில் இவரது சிறுகதைகள் தேர்வாகியுள்ளன.

பொதிகை, மக்கள், வேந்தர், தமிழன் உள்ளிட்ட பல்வேறு ஊடகங்களில் கவியரங்கம், பட்டிமன்றங்களில் பங்கேற்றுள்ளார். SRM தமிழ் பேராயத்தில் கவியரங்கம் மற்றும் உரை நிகழ்த்தியுள்ளார். பாடலாசிரியர் விவேக தலைமையில் நடைபெற்ற ம.பி. திரு. தொல். திருமாவளவன் அவர்களின் பிறந்தநாள் கவியரங்கத்திலும் பங்கேற்றுள்ளார். மேலும், அறநிலைத் துறை அமைச்சர் திரு. சேகர்பாபு அவர்களின் முன்னிலையில் திராவிட சிந்தனைகள் குறித்த உரையும், வெல்லிங்டன் கல்லூரியில் பெண்ணியம் குறித்த உரையும் வழங்கியுள்ளார்.

மகாகவி ஈரோடு தமிழன்பன் ஐயா, பேராசிரியர் பர்வீன் சுல்தானா உள்ளிட்ட பல்வேறு தமிழ் மன்றங்களில் நிகழ்ச்சி தொகுப்பாளராகவும் செயல்பட்டுள்ளார். இதுவரை 16-க்கும் மேற்பட்ட விருதுகளை பெற்றுள்ளார்.

முன்னணி இதழ்களான காலச்சுவடு, ஆனந்த விகடன், கணையாழி, குமுதம், தமிழ் வெளி, தாமரை, கவிதை உறவு, இனிய உதயம், மகாகவி, வாசகர் சாலை, காற்று வெளி உள்ளிட்ட பல்வேறு அயல்நாட்டு இதழ்களிலும் கவிதை, கட்டுரை, சிறுகதை ஆகிய படைப்புகளை எழுதி வெளியிட்டுள்ளார்.

 விருதுகள் 
 தமிழன்பன் 80 விருது  
 கவிவொலி விருது  
 பாரதிமணி விருது  
 கவிமுரசு விருது  
 எழுச்சிமுரசு விருது  
 கவியுலக்காரிகை விருது  
 இலக்கியச் செம்மல் விருது  
 சொல்லறிவி விருது  
 சுரதா விருது  
 கண்ணதாசன் விருது  
 பாரதிபாவரசு விருது  
 படைப்பு விருது  
 தமிழ்சுடர் விருது  
 நிமிர் கவிமழை விருது  
 உரையாசிரியர் புலியூர்க்கேசிகன் இலக்கிய பேரவை தமிழேந்தல் விருது
 கவிமுகில் அறக்கட்டளை தாராபாரதி விருது
 கவிதை உறவு வழங்கிய கவிச்செல்வம் விருது  
 கலைஞர் விருது  
 அசோகமித்திரன் நினைவு படைப்பூக்க விருது (சுப்புவின் கனா மகள்)  
 சௌமா விருது, பொதிகை மின்னல் விருது (மௌனக்கூத்து)  

 நூல் பட்டியல் 
 கவிதைத் தொகுப்புகள் 
 சுப்புவின் கனா மகள்
 நிழல்களின் இதயம்
 மௌனக்கூத்து

 பயணக்கட்டுரை 
 வைகை கண்ட நயாகரா

 சிறுகதைகள் 
 பல்வேறு தொகுப்பு நூல்களில் சிறுகதைகள் வெளியாகியுள்ளன.

 நாவல் 
 கெங்கம்மா

 இணைய இணைப்புகள் 
 வாசகர் சாலை (உப்பேஸ்வரி)  
 Saravanamanika Vasagam – வைகை கண்ட நயாகரா  
 Daily Navinavirutcham – தினசரி இணைய இதழ்  
 வைகை கண்ட நயாகரா – நூல் விமர்சனம்
 தடாரி புனிதவதி
 நுட்பம் புனிதவதி
 வைகை கண்ட மாணிக்கம் சரவணன் மாணிக்கவாசகம்
 கவியரங்கம் உலக மகளிர் தின விழா
 ஈரோடு தமிழன்பன் நினைவேந்தல் | கவிஞர் புனிதஜோதி | PADAIPPU MEDIA
 தமிழ் இனத்தின் உயிர்மூச்சு தொல்.திருமா | ஆகத்து 17-தமிழர் எழுச்சி நாள் விழா | புனிதஜோதி பேச்சு
 டாக்டர் வள்ளுவர் | நூல் வெளியீட்டு விழா
 கவியரங்கம் - கவிஞர் புனிதஜோதி || உலக மகளிர் நாள் பெருவிழா

பகுப்பு:1977 பிறப்புகள்
பகுப்பு:தேனி மாவட்ட எழுத்தாளர்கள்